**UPITNIK: Pitanja za provjeru transakcije**[[1]](#endnote-1)

*Poduzeća bi trebala izraditi i redovito primjenjivati poseban skup pitanja kako bi ispitala svaku potencijalnu prodajnu transakciju prije dovršetka iste. Pitanja bi trebala uključivati:*

***Pažljivu provjeru klijenta***

* + Poznajete li klijenta?
  + Je li identitet klijenta ili krajnjeg korisnika transparentan? Je li teško pronaći informacije o njemu/njoj?
  + Ako ste već ranije poslovali s klijentom – je li to njihova uobičajena narudžba/zahtjev?
  + Ima li klijent kakvog poslovnog iskustva ili ga nema uopće?
  + Postoji li kakav posrednik u transakciji?
  + Je li klijent ili njegova adresa slična ili ista onoj koja se nalazi na vladinom popisu osoba kojima je odbijena dozvola ili u vladinoj ili tvrtkinoj bazi podataka subjekata ili pojedinaca s ograničenjima?
  + Daje li klijent nevoljko jasne odgovore na komercijalna i tehnička pitanja, a koja su uobičajena u poslovnim pregovorima?
  + Pokazuje li klijent jasno nepoznavanje robe i njenih mogućnosti, ali je svejedno želi kupiti?
* Čini li se klijent upoznatim s proizvodom i njegovim značajkama ili postoji očigledan nedostatak tehničkog znanja?
  + Odgovaraju li mogućnosti proizvoda segmentu poslovanja klijenta?
  + Daje li klijent neuvjerljivo objašnjenje na pitanje o tome zašto je roba potrebna, s obzirom na uobičajeno poslovanje ili tehničku sofisticiranost robe?
  + Je li klijent povezan s vojnom ili obrambenom industrijom ili je pod nadzorom ministarstva obrane ili oružanih snaga?
  + Je li klijent povezan s bilo kakvim vojnim ili državnim istraživačkim tijelima/institucijama?

***Pažljiva provjera krajnje uporabe ili krajnjeg korisnika***

* + Daju li klijent ili trgovački agent nevoljko informacije o krajnjoj uporabi robe u pitanju ili o budućem istraživanju i razvoju ili industrijskoj proizvodnji robe u pitanju?
* Daje li klijent nevoljko izjavu o krajnjoj uporabi ili su informacije nedostatne u usporedbi s ostalim pregovorima?
  + Izbjegava li kupac dati odgovor na pitanje o tome hoće li se proizvod koristiti u zemlji, za izvoz ili ponovni izvoz?
  + Je li posebna pažnja pridana tome hoće li se proizvod ili usluga koristiti za vojnu svrhu ili podliježe li izdavanju dozvole ili ne?

***Posebna provjera krajnjeg odredišta***

* + Jesu li pažljivo provjerene sve informacije o nesudjelovanju zemlje primateljice ni u kakvim oblicima širenja OMU-a npr. Je li zemlja potpisala neke veće sporazume o neširenju OMU-a ili je dio multilateralnih režima kontrole izvoza)?
  + Je li roba u pitanju nepodudarna s tehničkom razinom zemlje?
  + Je li zatražena narudžba prikladna za poboljšanje postojeće opreme ili postrojenja za vojnu uporabu ili uporabu u svezi s OMU-om u odredišnoj zemlji?
  + Postoje li prekomjerne mjere sigurnosti i zaštite s obzirom na prirodu opreme?
  + Je li mjesto postavljanja u području pod vrlo strogom sigurnosnom kontrolom ili na području kojemu je značajno ograničen pristup ili je neuobičajeno obzirom na vrstu opreme koja se postavlja?

***Pažljiva provjera postupaka otpreme***

* Jesu li datumi isporuke općeniti ili su isporuke planirane na udaljenim odredištima ili je otpremničko poduzeće navedeno kao krajnje odredište proizvoda?
* Je li pravac otpreme neuobičajen za proizvod i odredište?
* Je li pakiranje nedosljedno načinu otpreme ili odredištu?
* Postoje li neuobičajeni zahtjevi koji se tiču označavanja ili otpreme robe?

***Pažljiva provjera uvjeta prodaje***

* + Postoje li bilo kakvi zahtjevi za obično nepotrebne uređaje ili nema zahtjeva za uređajima koji su inače potrebni i ne postoji uvjerljivo objašnjenje za takav zahtjev ili nedostatak istog?
  + Naručuje li klijent prekomjernu količinu rezervnih dijelova ili ostale robe koja je vezana za proizvod, ali ne i za njegovu navedenu krajnju uporabu?
  + Traži li klijent trži dovršetak polugotovog proizvoda?
  + Je li klijent voljan platiti u gotovini za skupocjenu robu za koju je inače potrebno financiranje? Postoje li neuobičajeno povoljni uvjeti plaćanja, cijene ili drugi uvjeti koje klijent nudi ili prihvaća?
  + Je li podnesen zahtjev za garancijom, jamstvom ili uobičajenom takvom uslugom?
  + Odbija li klijent uobičajene usluge postavljanja, osposobljavanja ili održavanja?
  + Postoje li neuobičajeni zahtjevi za prekomjernom povjerljivošću u pogledu krajnjeg odredišta ili klijenata ili specifikacija robe?

1. Prilagođeno prema: „Ključni elementi učinkovitog sustava kontrole izvoza“, Institut za znanost i međunarodnu sigurnost (ISIS), <exportcontrols.info/key\_elements.htm>. [↑](#endnote-ref-1)